
TECHNINĖ SPECIFIKACIJA

[bookmark: I_DALIS._PIRKIMO_OBJEKTO_APRAŠYMAS]I DALIS. PIRKIMO OBJEKTO APRAŠYMAS

[bookmark: SĄVOKOS]SĄVOKOS
Pirkėjas / Užsakovas – Vilniaus universitetas.
Tiekėjas / Rangovas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas/Užsakovas sudaro Sutartį.
Darbai – pastato remonto darbai, nurodyti šioje Techninėje specifikacijoje bei jos prieduose, atliekami Rangovo jėgomis, priemonėmis bei medžiagomis.
Sutartis – sutartis, sudaroma tarp Tiekėjo/Rangovo ir Pirkėjo/Užsakovo dėl Pirkimo objekto įgyvendinimo.
Regionas – Šiaulių miesto savivaldybė.

[bookmark: PIRKIMO_OBJEKTAS]PIRKIMO OBJEKTAS
Pirkimo objektas – VU Šiaulių akademijos 3 bendrabučio (Dubijos g. 1A, Šiauliai) pastato remontas: stogo parapetų apskardinimo ardymas, piliastrų irstančio mūro ardymas, piliastrų mūro atstatymas, parapetų dengimas cinkuota skarda bei statybinio laužo išvežimas ir utilizavimas (toliau – Pirkimo objektas / Darbai).
Pirkimo objektas į dalis neskaidomas. Tiekėjas privalo pateikti pasiūlymą visai nurodytai Darbų apimčiai ir (ar) kiekiui.
Statinio kategorija: Neypatingasis statinys.
Statinio grupė: Negyvenamieji pastatai (mokslo paskirties pastatai / bendrabučiai).
Statybos rūšis: Paprastasis remontas.
Pirkimas apima: Stogo parapetų apskardinimo ardymo, piliastrų irstančio mūro ardymo, piliastrų mūro atstatymo, parapetų dengimo cinkuota skarda darbus bei statybinio laužo išvežimą ir utilizavimą.
[bookmark: PIRKIMO_OBJEKTO_PRITAIKYMO_SRITIS]PIRKIMO OBJEKTO PRITAIKYMO SRITIS
Darbų apimtys ir konkretūs kiekiai yra nustatyti šios Techninės specifikacijos lentelėje (žr. skyrių „Techniniai reikalavimai darbams“). Visi darbai turi būti vykdomi pagal suderintus techninius sprendinius ir Pirkimo objektui taikytinus, galiojančius statybos techninius reglamentus (STR).

[bookmark: REIKALAVIMAI_PIRKIMO_OBJEKTUI]REIKALAVIMAI PIRKIMO OBJEKTUI

[bookmark: TECHNINIAI_REIKALAVIMAI_DARBAMS]TECHNINIAI REIKALAVIMAI DARBAMS
Rangovas įsipareigoja kokybiškai atlikti pastato remonto Darbus pagal nustatytas apimtis:
1 lentelė
	Eil. Nr.
	
Pirkimo objekto ar jo sudėtinių dalių pavadinimas
	
Mato vnt.
	
Kiekis*

	1
	Plokščių stogų parapetų apskardinimo ardymas
	m
	24

	2
	Piliastrų irstančio mūro iš plytų ardymas
	m³
	8

	3
	Piliastrų mūro atstatymas
	m³
	8

	4
	Parapetų (38 cm pločio) dengimas cinkuota skarda, pritvirtinant medines ir plienines detales
	m
	24

	5
	Statybinio laužo pakrovimas, išvežimas ir utilizacija
	t
	14


* Nurodytas Darbų kiekis yra planuojamas, apytikris bet neturi būti laikomas faktiniu ir tiksliu Darbų, kuriuos Rangovui reikia atlikti, kiekiu. Jei Rangovo įvykdytų Darbų faktinis kiekis skirsis nuo nurodyto perkamo kiekio, laikoma, kad šie didesni ar mažesni Darbų kiekiai buvo įskaičiuoti į mokėtiną pagal Sutartį kainą, t. y. nepriklausomai nuo faktinio atliktų Darbų kiekio Sutarties kaina nebus keičiama. Didesni atliktų Darbų kiekiai nelaikomi papildomais darbais, o mažesni – atsisakomais Darbais. Užsakovas už visą pirkimo dokumentuose ir Sutartyje numatytą Pirkimo objektą sumoka Rangovo pasiūlyme nurodytą kainą, jeigu faktinis ir pirkimo dokumentuose bei Sutartyje Užsakovo nurodytų Darbų kiekis (skaičiuojant pinigine verte) nesiskiria daugiau kaip 15 procentų, skaičiuojant nuo pradinės Sutarties vertės. Jeigu faktinis atliktų Darbų kiekis (skaičiuojant pinigine verte) yra daugiau kaip 15 procentų mažesnis, skaičiuojant nuo pradinės Sutarties vertės, Rangovui mokama galutinė suma mažinama atitinkama suma, kuri viršija 15 procentų skirtumą.
1. Rangovas turi užtikrinti Pirkimo objektui taikytinų teisės aktų ir normatyvinių statybos dokumentų laikymąsi, darbo saugumą remontuojamame objekte, objekto priešgaisrinę, aplinkos ir materialinių vertybių apsaugą. Taip pat užtikrinti ir kontroliuoti, kad visi statybvietėje esantys ir statybos darbus atliekantys asmenys turėtų skaidriai dirbančio asmens identifikavimo kodus arba juose užšifruotus duomenis pagrindžiančius dokumentus, jeigu kodas negali būti suformuotas, užtikrinti tinkamą į statybvietę patenkančių ir joje esančių asmenų identifikavimą.
2. Rangovas privalo palaikyti švarą, statybines atliekas sandėliuojant tam skirtuose statybinių atliekų konteineriuose, bei tinkamai sandėliuoti statybines medžiagas. 
3. Užbaigus Darbus, Rangovas savo lėšomis turi sutvarkyti Darbų vykdymo vietą, išvežti demontuotus elementus, susidariusias statybines atliekas, jas utilizuoti teisės aktų nustatyta tvarka. 
4. Atliekant Darbus, Rangovas privalo saugoti greta sumontuotus įrenginius ir juos supančią aplinką, o juos užteršus ir/ar sugadinus, sutvarkyti arba savo sąskaita padengti su tuo susijusius Užsakovo patirtus nuostolius.
5. Įranga, pastoliai ir (ar) kiti mechanizmai, jei tokie bus reikalingi atlikti Darbams, – Rangovo. 
6. Į Darbų kainą turi būti įskaičiuotos visos Rangovo išlaidos, būtinos pilnam ir tinkamam Darbų atlikimui. 
7. Darbų atlikimui visas reikalingas medžiagas ir visą reikalingą montuojamą įrangą pateikia Rangovas.
8. Atliktiems Darbams turi būti suteikiama Lietuvos Respublikos statybos įstatyme numatyta garantija.

[bookmark: MŪRO_ATSTATYMO_IR_APSKARDINIMO_DARBŲ_SPE]MŪRO ATSTATYMO IR APSKARDINIMO DARBŲ SPECIFINIAI REIKALAVIMAI
1. Ardymo darbai: Ardant irstantį piliastrų mūrą ir seną parapetų skardą, Rangovas privalo imtis visų saugumo priemonių, kad krentančios nuolaužos nepažeistų pastato fasado, langų, aplinkinės infrastruktūros, transporto priemonių ar asmenų turto. Darbo zona privalo būti aptverta apsauginėmis tvoromis ir pažymėta įspėjamaisiais ženklais.
2. Mūro atstatymas (8 m³): Atstatymui turi būti naudojamos pilnavidurės keraminės arba silikatinės plytos arba lygiavertės, pasižyminčios ne mažesniu kaip F50 (arba lygiaverčiu) atsparumu šalčiui ir tinkamos išorės konstrukcijų mūrijimui. Mūro skiedinys turi būti skirtas išorės darbams, atsparus drėgmei bei temperatūrų svyravimams.
3. Apskardinimas (24 m): Parapetų skardinimo darbams turi būti naudojama ne mažesnio kaip 0,5 mm storio cinkuota, polimerine danga dengta skarda (spalva derinama su Užsakovu prieš pradedant Darbus). Tvirtinimo detalės (plieniniai profiliai, mediniai brūseliai) privalo būti apsaugoti nuo korozijos bei biologinio poveikio (mediena gamykliškai impregnuota antiseptikais).
4. Darbai atliekami aukštyje: Visą Darbams atlikti reikalingą įrangą, mechanizmus, pastolius, kėlimo techniką ar kitas technines priemones savo lėšomis užtikrina Rangovas, kuris savarankiškai pasirenka jų rūšį ir kiekį, laikydamasis galiojančių darbuotojų saugos ir sveikatos teisės aktų reikalavimų.
[bookmark: TECHNINIAI_REIKALAVIMAI,_KURIUOS_TURI_AT]TECHNINIAI REIKALAVIMAI, KURIUOS TURI ATITIKTI MEDŽIAGOS IR GAMINIAI
Medžiagos turi atitikti visus šiame dokumente nustatytus reikalavimus (privalo būti ne prastesnės kokybės).
Visos Rangovo įsigyjamos medžiagos, reikalingos darbų įgyvendinimui, turi būti nenaudotos, be defektų ir naujos – lengvai identifikuojamos bei lengvai atsekamos.
Visais atvejais, siūlant kitų techninių parametrų medžiagas, jų technines sąlygas, standartus ir brėžinius, būtina suderinti su Užsakovu.
Medžiagos, gaminiai ir naudojama įranga turi turėti kokybės patvirtinimo dokumentus (atitikties deklaracijas, sertifikatus, eksploatacinių savybių deklaracijas), kurie yra nurodyti Lietuvos Respublikos statybos įstatyme ir Pirkimo objektui taikytinuose statybų techniniuose reglamentuose.
[bookmark: PIRKIMO_OBJEKTUI_KELIAMI_TEISĖS_AKTŲ_IR_]PIRKIMO OBJEKTUI KELIAMI TEISĖS AKTŲ IR STANDARTŲ REIKALAVIMAI
Vykdydamas Darbus, Rangovas privalo vadovautis šiais teisės aktais bei standartais:
· Lietuvos Respublikos statybos įstatymu (aktuali redakcija);
· STR 1.06.01:2016 „Statybos darbai. Statinio statybos priežiūra“ (aktuali redakcija);
· STR 2.05.02:2008 „Statinių konstrukcijos. Stogai“ (aktuali redakcija);
· LST EN 1996 (Eurokodas 6) „Mūrinių konstrukcijų projektavimas“ (arba lygiaverčiu standartu);
· Lietuvos Respublikos darbuotojų saugos ir sveikatos įstatymu bei saugos taisyklėmis dirbant aukštyje (aktuali redakcija).

[bookmark: PIRKIMO_OBJEKTUI_TAIKOMAS_APLINKOS_APSAU]PIRKIMO OBJEKTUI TAIKOMAS APLINKOS APSAUGOS (ŽALIASIS) KRITERIJUS

Darbams taikomas aplinkos apsaugos kriterijus, vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo  2 priedo XII skyriaus „Pastatų projektavimo paslaugos ir statybos darbai“ 151 punktu.

2 lentelė
	Eil. Nr. 
	Reikalavimas 
	Atitiktį įrodantys dokumentai 

	1.
	Visos remonto darbams naudojamos statybinės medžiagos turi atitikti minimalius aplinkos apsaugos kriterijus, nustatytus Tvarkos aprašo XIII skyriuje „Statybinės medžiagos“.
	Sutarties vykdymo metu iki Darbų pradžios Rangovas privalo pateikti dokumentus, patvirtinančius šiame skyriuje nustatytų reikalavimų atitiktį (gamintojo techninius aprašymus, atitikties deklaracijas, sertifikatus arba kitus lygiaverčius dokumentus). 
 
Dokumentai pasiūlymų vertinimo metu neteikiami. 

	2.
	Darbams naudojama mažoji statybinė technika, kurios vidaus degimo variklio galia mažesnė kaip 45 kW, turi būti:
· varoma elektros energija; arba 
· atitikti 2016 m. rugsėjo 14 d. Europos Parlamento ir Tarybos reglamento (ES) 2016/1628 dėl netaršiųjų reikalavimų ne kelių mobiliesiems mechanizmams nustatytus V etapo (Stage V) reikalavimus.
	


[bookmark: KARTU_SU_PASIŪLYMU_IR_SUTARTIES_METU_TEI][bookmark: KARTU_SU_PASIŪLYMU_PATEIKIAMI_DOKUMENTAI][bookmark: SUTARTIES_VYKDYMO_METU_IR_PERDUODANT_DAR]SUTARTIES VYKDYMO METU IR PERDUODANT DARBUS TEIKIAMI DOKUMENTAI
Iki Darbų pradžios Rangovo pateikiami dokumentai:
· Darbų atlikimo grafikas ir darbų organizavimo veikiančio bendrabučio sąlygomis planas su aprašu (suderintas su bendrabučio valdytoju);
· Naudojamų medžiagų (plytų, skiedinio, skardos, tvirtinimo detalių) eksploatacinių savybių deklaracijos bei atitikties sertifikatai.
· Dokumentai nurodyti Techninės specifikacijos 2 lentelėje.
Perduodant atliktus Darbus Rangovo pateikiami dokumentai:
· [bookmark: II_DALIS._PRIEVOLIŲ_VYKDYMAS]Atliktų Darbų aktas.

II DALIS. PRIEVOLIŲ VYKDYMAS

[bookmark: PRIEVOLIŲ_VYKDYMO_VIETA]PRIEVOLIŲ VYKDYMO VIETA
Darbai atliekami adresu: Dubijos g. 1A, Šiauliai (VU Šiaulių akademijos 3 bendrabutis).

[bookmark: PRIEVOLIŲ_VYKDYMO_TVARKA_IR_TERMINAI]PRIEVOLIŲ VYKDYMO TVARKA IR TERMINAI
· Darbų atlikimo terminas: Visi techninėje specifikacijoje nurodyti darbai turi būti visiškai užbaigti ir perduoti Užsakovui ne vėliau kaip per 2 mėnesius nuo Sutarties įsigaliojimo dienos.
· Užsakovo įsipareigojimai: Užsakovas įsipareigoja per 3 darbo dienas nuo Sutarties įsigaliojimo dienos išduoti leidimus Rangovo darbuotojų ir transporto patekimui į teritoriją.
[bookmark: KITOS_SĄLYGOS]KITOS SĄLYGOS
Apibūdinant pirkimo objektą, šioje Techninėje specifikacijoje ar jos prieduose galimai nurodyti konkretūs medžiagų modeliai, gamintojai, gamybos procesai, prekių ženklai, patentai, kilmė, sertifikatai ar standartai yra pateikiami tik kaip pavyzdžiai ir visais atvejais turi būti suprantami įrašant žodžius „arba lygiavertis“.

